Տոմաշ Ադամեկ

Տոմաշ Ադամեկ (, ), լեհ պրոֆեսիոնալ բռնցքամարտիկ, առաջին ծանր և գերծանր քաշային կարգերի ներկայացուցիչ։ Միջին ծանր քաշային կարգում WBC վարկածով աշխարհի չեմպիոն (2005-2007), առաջին ծանր քաշային կարգում IBF վարկածով աշխարհի չեմպիոն (2008-2009)։

Կենսագրություն

Մանկություն 
Տոմաշ Դամեկը մեծացել է իր չորս քույրերի հետ։ Երբ նա եղել է երկու տարեկան,  հայրը՝ Ժոզեֆ Ադամեկը մահացել է դժբախտ պատահարի հետևանքով․ նա ավտովթարի է ենթարկվել Վոլֆ Դիպ կամրջի վրա։ Ադամեկի ընտանիքը  համեստ կյանք է վարել։ Տոմաշը եղել է ընտանիքի միակ տղամարդը։ Հաճախ է ֆուտբոլ  խաղացել։ Եղել է հարձակվող և աջ կիսապաշտպան։ Ամենաշատը հետաքրքրվել է մենամարտով։

Ընտանիք 
1996 թվականի հոկտեմբերի 13-ին Տոմաշը ամուսնացել է Դորոտի հետ։ Մեկ տարի անց  ծնվել է  նրանց աղջիկը՝ Ռոքսաննան, իսկ 2000 թվականի օգոստոսին՝ Վերոնիկան։ Սկզբնական շրջանում նա իր կնոջ հետ ապրել է բնակարանում, հետո նրանք տեղափոխվել են Գիլովիչում գտնվող նորակառուցյ շենք։ 2008 թվականին նա իր ընտանիքի հետ մեկնել է ԱՄՆ, որտեղ նրանք ապրել է Նյու Ջերսիում։

Կարիերան սիրողական բռնցքամարտում 
Ադամեկը բռնցքամարտով հետաքրքրվել է 4-րդ դասարանում։ 12 տարեկանում  «Ալպինիստ Ժիվեց» ակումբում սկսել է զբաղվել բռնցքամարտով։ Նրա առաջին մարզիչները եղել են Ստեֆան Գավրոն և Ստանիսլավ Օրլիչին։ 1992 թվականին Ադամեկը ուղևորվել է Կորկ քաղաք, որտեղ մարզումներ է անցկացրել Կազիմեժ Ռոչալսկոյի ղեկավարությամբ։ Իր արագ հաջողությունների համար նա կանչվել է շտաբ, որտեղ նրա հետ անհատական պարապմունքներ է անցկացրել Յանկուշ Գորտատը (միջին ծանր քաշային կարգում Օլիմպիական խաղերի երկակի մրցանակակիր)

Լեհաստանի առաջին առաջնությունում, որը տեղի է ունեցել 1995 թվականին Տոմաշ Ադամեկը միջին քաշային կարգում հաղթող է ճանաչվել։ Նա այդ ժամանակ եղել է   18 տարեկան։ 1996 թվականին միջին քաշային կարգում հաղթել է Լեհաստանի առաջնությունում, իսկ 1997 թվականին դարձել է Լեհաստանի առաջնության միջին ծանր քաշային կարգի չեմպիոն։ 1997 թվականին նա Բուդապեշտում մասնակցել է աշխարհի առաջնությանը։ 1998 թվականին նա միջին ծանր քաշային կարգում ստացել է բրոնզե մեդալ։ Սիրողական բնցքամարտում նա ունեցել է 120 մարտ, որոնցից 108-ը ավարտել է հաղթանակով։

Պրոֆեսիոնալ կարիերա

Միջին ծանր քաշային կարգ 
Պրոֆեսոինալ ռինգում նրա առաջին մարտը տեղի է ունեցել 1999 թվականի մարտին՝ միջին ծանր քաշային կարգում։ Սկսել է ակտիվ բռնցքամարտել թույլ մրցակիցների դեմ։ Այդպես նա աստիճանաբար բարձրացել է իր ցուցանիշներով։ 6 տարի միջին ծանր քաշային կարգում լինելով պրոֆեսիոնալ բռնցքամարտիկ, նա ունեցել է 28 հաղթանակ։

Չեմպիոնական պայքար Պոլ Բրիգսի դեմ 
2005 թվականին Ադամեկը բարդ պայքարից հետո դատավորների մեծամասնության որոշմամբ հաղթող է ճանաչվել Պոլ Բրիգսի դեմ մարտում։

Երկրորդ մարտը Պոլ Բրիգսի դեմ 
2006 թվականի հոկտեմբերին տեղի է ունեցել երկրորդ մարտը Տոմաշ Ադամեի և Պոլ Բրիգսի միջև։ Առաջին ռաունդում ավստրիացին Ադամեկին նոկդաունի է ենթարկել։ Բայց Տոմաշը միանգամից ուշքի է եկել և ակտիվ շարունակել մարտը։ 9-րդ ռաունդում Ադամեկը իր գեղեցիկ հարվածի ստացել է մեկ միավոր։ Տոմաշ Ադամեկը կրկին հաղթել է դատավորների մեծամասնության որոշմամբ։

Առաջին պարտություն 
2007 թվականի փետրվարին մարտ է տեղի ունեցել միջին ծանր քաշային կարգում անհաղթելի չեմպիոն Տոմաշ Ադամեկի և Չեդ Դոուսոնի միջև։ 7-րդ ռաունդում Դոուսոնը ձախ կրոսով հարվածել է Ադամեկի որովայնին։ Ադամեկը ընկել է և միանգամից բարձրացել։ Մրցադատավորը նոկդաուն է գրանցել։ 10-րդ ռաունդում ձախ հուկ է իրականացրել և իր մրցակցին նոկդաունի ենթարկել։ Մարտի շարունակությունից հետո Ադամեկը անընդհատ փորձել է հարվածել Դոուսոնին, բայց անարդյունք։ Դոուսոնը միավորներով հաղթել է Ադամեկին և դարձել նոր չեմպիոն։ Մարտի ավարտից հետո Ադամեկը խոստովանել է, որ նրան արագությունը չի հերիքել, և Դոուսոնը հաղթել է։ Պարտությունից հետո Ադամեկը բարձրացել է առաջին ծանր քաշային կարգ։

Առաջին ծանր քաշային կարգ

Չեմպիոնական մարտ Քանինգեմի դեմ 
2008 թվականի դեկտեմբերին հաղթել է գործող չեմպիոն Միր Սթիվ Քանինգեմն։ Ադամեկը երեք անգամ մրցակցին նոկդաունի է ենթարկել և իր կարիերային ընթացքում երկրորդ անգամ դարձել աշխարհի չեմպիոն։

2008 թվականի հուլիսին Ադամեկը հանդիպել է Գերի Գոմեսին։ Առաջին մի քանի  ռաունդում բռնցքամարտիկները եղել են  ակտիվ։ Սակայն սակայն մարտի կեսին Ադամեկն ավելի շատ հարվածներ է  հասցրել մրցակիցին։ Վնասվել է Գոմեսի աջ ձեռքը և նա չի կարողացել դուրս գա 7-րդ ռաունդ։ Ադամեկը հաղթել է տեխնիկական նոկաուտով։

Մարտի արդյունքներ

Ծանոթագրություններ

Արտաքին հղումներ 

Լեհ բռնցքամարտիկներ
Բռնցքամարտիկներ այբբենական կարգով